**Zápisnica č. 3/2021 zo zasadnutia VV SZVM dňa 16.6.2021**

Prítomní: Marián Jung, Juraj Kubíček, Ľubica Majerčíková, Marián Majerčík, Jaroslav Baláž st., Ladislav Herbanský, Miroslav Bazinský, Rasťo Čulík, Michal Jankovič, Andrea Polková, Mário Lamy

Ospravedlnený: Ingrid Bošková

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Pravidlá nerýchlostných kategórií
5. JET SURF
6. Diskusia – rôzne
7. Uznesenia
8. Záver
9. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
10. Predseda VV SZVM Marián Jung v tomto bode skonštatoval, že uznesenia z rokovania VV SZVM z posledného zasadnutia VV SZVM sú vo väčšej miere splnené a niektoré sa plnia priebežne, prípadne budú splnené do konferencie.
11. V tomto bode predseda VV SZVM informoval prítomných o tom, že za posledné obdobie boli zrealizované platby za licencie a členské príspevky niektorých klubov. Členov VV SZVM pripomenul, že čerpanie financií je možné pozrieť si na webovej stránke szvm.sk
12. V tomto bode sa diskutovalo o predložených prerobených a doplnených pravidlách predsedu pre nerýchlostné kategórie Michala Jankoviča. Predseda VV SZVM a aj ostatní členovia sa zhodli na tom, že v takomto znení by mohli byť pravidlá prijaté. Prítomní členovia diskutovali aj o tom, že preteky v jednotlivých kategóriách budú realizované ako Slovenský pohár a následne prítomní hlasovali o prijatí pravidiel. Predseda informoval prítomných, že tieto pravidlá budú vyvesené na webovej stránke szvm.sk.
13. V tomto bode predseda VV SZVM informoval prítomných, že OZ JET SURFISTOV predložili zatiaľ pravidlá len v českom jazyku a prisľúbili, že preložené pravidlá doložia v čo najkratšom termíne. Prítomní členovia sa pri vzájomnej komunikácii zhodli na tom, že by mali predložiť aj kalendár plánovaných pretekov a po pretekoch aj výsledkovú tabuľku, ktorá sa bude zverejňovať na stránke SZVM.
14. Predseda VV SZVM otvoril diskusiu, kde prítomní členovia diskutovali o:

- plánovanej konferencii, aby kluby nezabudli na nahlásenie delegátov;

- najbližšie plánovaných pretekoch pre deti a mládež SP FF a M-SR FF, ktoré sa budú konať v Piešťanoch;

- opätovnom skontrolovaní kalendára pretekov na rok 2021, aby bol pripravený na konferenciu;

- prípravách na medzinárodné preteky vznášadiel, ktorésú naplánované na 14.08. – 15.08.2021 a majú byť doplnené aj dvomi kolami pretekov rýchlostných kategórií GT 15, GT30, OSY 400 a veteránmi;

- konaných pretekoch v Taliansku – Borette , ktorých sa zúčastnil Marián Jung a umiestnila sa na celkovom 3.mieste;

Na záver sa do diskusie zapojila aj Andrea Polková, ktorá sa zaujímala o možnosť nahliadnutia a kontroly dokladov SZVM. Po vzájomnej diskusii s niektorými členmi (Mariánom Jungom, Jurajom Kubíčkom, Rasťom Čulíkom a Ľubicou Majerčíkovou) sa diskutujúci dohodli, že nie je problém do dokumentov nahliadnuť a skontrolovať, ale je potrebné vopred sa dohodnúť na termíne.

1. Uznesenia:

VV SZVM berie na vedomie:

* Pohyby na účte za posledné obdobie

VV SZVM schvaľuje:

* Pravidlá pre nerýchlostné kategórie

Termín : jún 2021 Zodpovedný: členovia VV SZVM

VV SZVM ukladá:

* Zabezpečiť pravidlá kategórie JET SURF v slovenskom jazyku

Termín: jún 2021 Zodpovedný: Marián Jung a predseda OZ JET SURF

* Dohodnúť si termín stretnutia na kontrolu dokumentov SZVM

Termín: jún 2021 - ??? Zodpovedný: Andrea Polková a Juraj Kubíček

1. Na záver predseda VV SZVM poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: